
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 77 


8 Μαΐου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 


96. Μετονομασΐα της κοινότητας Ιστερνίων Ν. Κυκλά¬ 

δων σε κοινότητα Υστερνίων . 1 

97. Μετονομασΐα της κοινότητας Αγίου Ιωάννου Ν. 

Αρκαδίας σε κοινότητα Αγίου Ιωάννου - Αρχαίας 
Ηραίας, Ν. Αρκαδίας . 2 


98. Όροι και διαδικασίες ανάθεσης σε ενδιάμεσους 
φορείς της εφαρμογής προγραμμάτων ή τμημά¬ 
των τους του Υπουργείου Ανάπτυξης, τα οποία 
αναφέρονται στους τομείς βιομηχανίας, ενέρ¬ 
γειας, έρευνας και τεχνολογίας και αφορούν 


έργα του ιδιωτικού τομέα καθώς και της διαχείρι¬ 
σης των αντίστοιχων πόρων ... 3 

99. Τροποποίηση του Κανονισμού Κλάδου Υγείας του 
Ταμείου Ασφαλίσεως Συμβολαιογράφων. 4 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Καθορισμός ύψους ετήσιας οικονομικής χορηγίας του 
Δημοσίου στις Ιερές Μονές του Αγίου Όρους, για το 
οικονομικό έτος 1996 . 5 

Αύξηση των θέσεων Ειδικών Συμβούλων - Ειδικών Συ¬ 
νεργατών και Μετακλητών Διοικητικών Υπαλλήλων 
στο Πολιτικό Γραφείο του Υπουργού Οικονομι¬ 
κών . 6 

Παραχώρηση, κατά κυριότητα και δωρεάν, διαθέσιμης 
εποικιστικής έκτασης συνολικού εμβαδού 131,338 
στρεμμάτων, του Κρατικού Κτήματος Κωστακίων 
Αρτας στο ΤΕΙ Ηπείρου, για τη δημιουργία των ανα¬ 
γκαίων εγκαταστάσεων λειτουργίας των Τμημάτων 
Ανθοκομίας - Αρχιτεκτονικής Τοπίου και Ζωικής 
Παραγωγής του ΤΕΙ Ηπείρου . 7 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 96 (1) 

Μετονομασΐα της κοινότητας Ιστερνίων Ν. Κυκλάδων σε 
κοινότητα Υστερνίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του 
Δ.Κ,Κ. (Π.Δ. 410/95 Α' 231). 

2. Τις διατάξεις του άρθρου 23 παρ. 1 του Ν. 1558/95 
«Κυβέρνηση και Κυβερνητικά Όργανα» (Α' 137) σε συν¬ 
δυασμό με τις διατάξεις του Π.Δ. 373/1995 Συγχώνευση 
των Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών Δημόσιας Διοίκησης και 
Αποκέντρωσης και καθορισμός των αρμοδιοτήτων του (Α' 
201 ). 

3. Τις διατάξεις του άρθρου 29 Α' του Ν. 1558/1985, 
όπως προσετέθη με το άρθρο 27 του Ν. 2081/1992 (Α' 
154). 

4. Την πρόταση του κοινοτικού Συμβουλίου Ιστερνίων 
που διατυπώθηκε με την 30/94 απόφασή του. 

5. Τη σύμφωνη γνώμη του Συμβουλίου Τοπωνυμιών του 
Υπουργείου Εσωτερικών, που διατυπώθηκε στο 1 πρα¬ 
κτικό της 31.3.1995. 

6. Την αριθμ. 13/6.3.96 (ΦΕΚ 137/Β/6.3.96) απόφαση 
του Πρωθυπουργού και του Υπουργού Εσωτερικών Δημό¬ 
σιας Διοίκησης και Αποκέντρωσης. 

Καθορισμός αρμοδιοτήτων του Υφυπουργού Εσωτερι¬ 
κών Δημόσιας Διοίκησης και Αποκέντρωσης Γ. Μω- 
ραΤτη. 

7. Το γεγονός ότι από τις διατάξεις του παρόντος δεν 
προκαλεΐται δαπάνη σε βάρος του Κρατικού Προϋπολογι¬ 
σμού. 

8. Την 684/95 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης αποφασίζουμε: 

Αρθρο μόνο 

Η κοινότητα Ιστερνίων της Επαρχίας Τήνου του Νομού 
Κυκλάδων μετονομάζεται σε κοινότητα Υστερνίων. 

Στον Υφυπουργό Εσωτερικών Δημόσιας Διοίκησης και 

Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Απριλίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 97 (2) 

Μετονομασία της κοινότητας Αγίου Ιωάννου Ν. Αρκαδίας 
σε κοινότητα Αγίου Ιωάννου - Αρχαίας Ηραίας, Ν. Αρ¬ 
καδίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις των άρθρων 11 παρ. 1 και 293 του 
Δ.Κ,Κ. (Π.Δ. 410/95) Α' 231). 

2. Τις διατάξεις του άρθρου 23 παρ. 1 του Ν. 1558/1985 
Κυβέρνηση και Κυβερνητικά Όργανα (Α' 137), σε συνδυα¬ 
σμό με τις διατάξεις του Π.Δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών Δημόσιας Διοίκησης και Αποκέ¬ 
ντρωσης και καθορισμός αρμοδιοτήτων του» (Α' 201). 

3. Τις διατάξεις του άρθρου 29 Α' του Ν. 1558/1985, 
όπως προοετέθη με το άρθρο 27 του Ν. 2081/1992 (Α' 
154). 

4. Την πρόταση του κοινοτικού Συμβουλίου Αγίου Ιωάν¬ 
νου και διατυπώθηκε με την 9/92 απόφασή του. 

5. Τη σύμφωνη γνώμη του Συμβουλίου Τοπωνυμιών του 
Υπουργείου Εσωτερικών, που διατυπώθηκε στο 1 πρα¬ 
κτικό της 31.3.1995. 

6. Την αριθμ. 13/6.3.96 (απόφαση του Πρωθυπουργού 
και του Υπουργού Εσωτερικών Δημόσιας Διοίκησης και 
Αποκέντρωσης «Καθορισμό αρμοδιοτήτων του Υφυπουρ¬ 
γού Εσωτερικών, Δημόσιας Διοίκησης και Αποκέντρωσης 
Γ. Μωραΐτη». 

7. Το γεγονός ότι από τις διατάξεις του παρόντος δεν 
προκαλείεται δαπάνη σε βάρος του Κρατικού Προϋπολο¬ 
γισμού. 

8. Την 688/95 γνωμοδότηση του Συμβουλίου της Επι- 
κρατείας, με πρόταση του Υφυπουργού Εσωτερικών Δη¬ 
μόσιας Διοίκησης και Αποκέντρωσης, αποφασίζουμε: 

Αρθρο μόνο 

Η κοινότητα Αγίου Ιωάννη της Επαρχίας Γορτυνίας του 
Νομού Αρκαδίας μετονομάζεται σε κοινότητα Αγίου Ιωάν¬ 
νου Αρχαίας Ηραίας. 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Απριλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 98 (3) 

Οροι και διαδικασίες ανάθεσης σε ενδιάμεσους φορείς 
της εφαρμογής προγραμμάτων ή τμημάτων τους του 
Υπουργείου Ανάπτυξης, τα οποία αναφέρονται στους 
τομείς βιομηχανίας, ενέργειας, έρευνας και τεχνολο¬ 
γίας και αφορούν έργα του ιδιωτικού τομέα καθώς και 
της διαχείρισης των αντίστοιχων πόρων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7, παρ. 4 εδ. α) και γ) του Ν. 


2244/1994 (ΦΕΚ Α' 168) «Ρύθμιση θεμάτων ηλεκτροπα¬ 
ραγωγής από ανανεώσιμες πηγές ενέργειας και άλλα συμ¬ 
βατικά καύσιμα και άλλες διατάξεις», όπως τροποποιή¬ 
θηκε και από το άρθρο 17 παρ. 2 του Ν. 2308/15 6 95 
(ΦΕΚ Α' 114). 

2. Τις διατάξεις του άρθρου 4 του Ν. 1960/91 (ΦΕΚ Α 
123) «Διατάξεις για τις χρηματιστηριακές συναλλαγές και 
την Διαχείριση προγραμμάτων της ΕΟΚ». 

3. Το γεγονός, ότι δεν προκαλείται επιβάρυνση στον 
κρατικό προϋπολογισμό (άρθρο 29α του Ν. 1558/85 ΦΕΚ 
Α’ 158). 

4. Τις με αριθμό 64/96 και 126/96 γνωμοδοτήσεις του 
Συμβουλίου Επικρατείας με πρόταση του Υπουργού Ανά¬ 
πτυξης, αποφασίζουμε: 

Άρθρο 1 

Η ανάθεση σε ενδιάμεσους φορείς της εφαρμογής προ¬ 
γραμμάτων ή τμημάτων τους του Υπουργείου Ανάπτυξης, 
τα οποία αναφέρονται στους τομείς βιομηχανίας, ενέρ¬ 
γειας, έρευνας και τεχνολογίας και αφορούν έργα του ιδι¬ 
ωτικού τομέα της οικονομίας, η ανάθεση της διαχείρισης 
των αντίστοιχων πόρων, καθώς και η υπόδειξη ενδιάμεσου 
φορέα για την ανάθεση σ' αυτόν από τα αρμόδια όργανα 
της Ευρωπαϊκής Ένωσης της διαχείρισης των συνολικών 
επιχορηγήσεων που περιλαμβάνονται στα παραπάνω προ¬ 
γράμματα ή τμήματά τους, ρυθμίζονται με τις διατάξεις 
του παρόντος διατάγματος. 

Άρθρο 2 

Διαδικασία ανάθεσης σε ενδιάμεσο φορέα 

1. Με απόφαση του Υπουργού Ανάπτυξης δύναται να 
ανατίθεται σε φορείς του άρθρου 4 του παρόντος η εφαρ¬ 
μογή προγραμμάτων ή τμημάτων τους, τα οποία αναφέρο- 
νται στους τομείς βιομηχανίας, ενέργειας, έρευνας και τε¬ 
χνολογίας και αφορούν έργα του ιδιωτικού τομέα καθώς 
και η διαχείριση των αντίστοιχων πόρων, μετά από πρό¬ 
σκληση εκδήλωσης ενδιαφέροντος και γνώμη της αρμό¬ 
διας Επιτροπής του άρθρου 3 του παρόντος. 

2. Η πρόσκληση της παρ. 1 περιλαμβάνει τουλάχιστον 
το αντικείμενο και τον προϋπολογισμό του προγράμματος 
ή του τμήματός του, την περιγραφή του έργου του ενδιά¬ 
μεσου φορέα, τους όρους και τα δικαιολογητικά συμμετο¬ 
χής στην διαδικασία επιλογής, την αρμόδια υπηρεσία, τον 
τρόπο και την προθεσμία υποβολής των προσφορών, τον 
τρόπο αποσφράγισής τους, τα κριτήρια επιλογής και τον 
τρόπο εφαρμογής τους, τον τόπο και την προθεσμία εκτέ¬ 
λεσης της σύμβασης και τους τρόπους χρηματοδότη¬ 
σης. 

3. Περίληψη της πρόσκλησης δημοσιεύεται σε δύο (2) 
ημερήσιες πολιτικές και δύο (2) οικονομικές εφημερίδες 
με πανελλήνια κυκλοφρία. 

4. Η πρόσκληση καθορίζει τον χρόνο υποβολής των 
προσφορών, ο οποίος δεν μπορεί να είναι μικρότερος από 
δεκαπέντε (15) ημέρες από την τελευταία δημοσίευση 
της πρόσκλησης. Η αρμόδια επιτροπή του άρθρου 3 του 
παρόντος γνωμοδοτεί εντός τριάντα (30) ημερών από την 

λήξη της προθεσμίας για την υποβολή των προσφυγών. 

Άρθρο 3 

Γνωμοδοτικές Επιτροπές 

Με απόφαση του Υπουργού Ανάπτυξης συγκροτείται 
γνωμοδοτική επιτροπή για την ανάθεση της εφαρμογής 
κάθε προγράμματος ή τμήματος του σε ενδιάμεσο φορέα. 
Κάθε επιτροπή αποτελείται από τον αρμόδιο Γενικό Δ/ντή 
του Υπουργείου Ανάπτυξης, ως πρόεδρο, και τέσσερεις 
(4) υπάλληλους του Υπουργείου Ανάπτυξης, των τομέων 
της βιομηχανίας, ενέργειας, έρευνας και τεχνολογίας. Με 
τις ίδιες αποφάσεις ορίζονται ο γραμματέας και οι εισηγη¬ 
τές κάθε επιτροπή. 

Άρθρο 4 

Προϋποθέσεις συμμετοχής στις διαδικασίες ανάθεσης 

1. Δικαίωμα συμμετοχής στις διαδικασίες ανάθεσης του 
άρθρου 2, έχουν νομικά πρόσωπα του ευρύτερου δημό¬ 
σιου τομέα όπως αυτός ορίζεται στην παρ. 1 του άρθρου 
14 του Ν. 2190/94 ή νομικά πρόσωπα του ιδιωτικού τομέα 
μη κερδοσκοπικού χαρακτήρα. 

Αν ο υποψήφιος ενδιάμεσος φορέας είναι νομικό πρό¬ 
σωπο ιδιωτικού τομέα πρέπει να πληρεί τις παρακάτω 
προϋποθέσεις: ο) Να έχει φερεγγυότητα, διοικητική, τε¬ 
χνική και χρηματοδοτική ικανότητα ώστε να δύναται να 
φέρει σε πέρας το έργο που θα ανατεθεί β) να διαθέτει 
εμπειρία στον τομέα που αφορά το αντικείμενο του προ¬ 
γράμματος ή του τμήματός του. 

3. Στην πρόσκληση είναι δυνατόν να προβλέπεται επί 
ποινή απαραδέκτου υποβολή εγγύησης συμμετοχής του 
προσφέροντος, ύψους μέχρι 3% επί του συνολικού προϋ¬ 
πολογισμού του προγράμματος ή τμήματός του. Η εγγύ¬ 
ηση επιστρέφεται εντός δέκα (10) ημερών από την ημερο¬ 
μηνία κοινοποιήσεως της αποφάσεως της παρ. 2 του άρ¬ 
θρου 7. Η εγγύηση παρέχεται από πιστωτικά ή άλλα νομικά 
πρόσωπα που λειτουργούν νόμιμα στα κράτη μέλη της Ευ¬ 
ρωπαϊκής Ένωσης και έχουν σύμφωνα με την νομοθεσία 
των κρατών μελών την αρμοδιότητα αυτή, και συνοδεύεται 
από επίσημη μετάφραση στην Ελληνική. 

Άρθρο 5 

Κριτήρια Επιλογής 

Η επιλογή του ενδιάμεσου φορέα γίνεται βάσει κριτη¬ 
ρίων που ορίζονται στην πρόσκληση, όπως ενδεικτικά, η 
ποιότητα και αξιοπιστία της προσφοράς, τα τεχνικά πλεο¬ 
νεκτήματα και η προτεινόμενη μεθοδολογία εκτέλεσης 
του έργου από τον ενδιάμεσο φορέα. 

Άρθρο 6 

Ματαίωση ή επανάληψη 

Με απόφαση του Υπουργού Ανάπτυξης, μετά από 
γνώμη της αρμόδιας επιτροπής του άρθρου 3 του παρό¬ 
ντος, αν από τις υποβληθείσες προσφορές δεν είναι καμ- 
μία συμφέρουσα ή δεν παρέχει τα εχέγγυο ορθής εκτελέ- 
σεως του έργου, μπορεί να ματαιωθεί ή να επαναληφθεί η 
διαδικασία ανάθεσης. 

Άρθρο 7 

Κοινοποίησης της ανάθεσης ή του αποκλεισμού 

1. Στον επιλεγέντα αποστέλλεται έγγραφη ειδοποίηση 
στην οποία ορίζεται και η προθεσμία υπογραφής της συμ- 
βάσεως. 


2. Η αρμόδια υπηρεσία κοινοποιεί εγγράφως την από¬ 
φαση ανάθεσης με απόδειξη παραλαβής σε κάθε συμμε- 
τέχοντα που αποκλείσθηκε μέσα σε δεκαπέντε (15) ημέ¬ 
ρες από την έκδοσή της. 

Άρθρο 8 

Κατάρτιση της σύμβασης 

1. Μεταξύ του Δημοσίου, το οποίο εκπροσωπεί ο 
Υπουργός Ανάπτυξης, και του επιλεγέντος καταρτίζεται 
σύμβαση σύμφωνα με τους όρους της απόφασης ανάθε¬ 
σης και τα οριζόμενα στις κοινές Υπουργικές αποφάσεις 
των άρθρων 7, παρ. 4γ του Ν. 2244/94 όπως συμπληρώ¬ 
θηκε από το άρθρο 17, παρ. 2 του Ν. 2308/95 και του άρ¬ 
θρου 4 παρ. 3 του Ν. 1960/1991. 

Η σύμβαση περιλαμβάνει τουλάχιστον το τόπο και το 
χρόνο υπογραφής της, τα συμβαλλόμενα μέρη, σαφή πε¬ 
ριγραφή του ανατιθεμένου έργου, τις τεχνικές προδιαγρα¬ 
φές, τις τυχόν προβλεπόμενες εγγυήσεις, τον τρόπο και 
τον χρόνο επιστροφής τους, τον τρόπο πληρωμής, τις ποι¬ 
νικές ρήτρες. 

Άρθρο 9 

Διαχείριση των πόρων 

1. Ο ενδιάμεσος φορέας διαχειρίζεται τους εθνικούς 
και Κοινοτικούς πόρους που διατίθενται για την εφαρμογή 
του ανατεθέντος προγράμματος ή τμήματός του σύμφωνα 
με τις διατάξεις του παρόντος. Η διαχείριση διενεργείται 
σύμφωνα με τους όρους των σχετικών προγραμμάτων ή 
των τμημάτων τους. 

2. Η διαχείριση των παραπάνω πόρων γίνεται υπό την 
άμεση εποπτεία του Υπουργού Ανάπτυξης κατά τρόπο 
εξασφαλίζονται τη διαφάνειά της. 

Η εποπτεία συνίσταται σε έλεγχο νομιμότητας των δα¬ 
πανών, εξετάζεται δε ιδίως εάν αυτές προβλέπονται από 
το οικείο πρόγραμμα ή τμήμα του σύμφωνα με το αθρρο 
12 του παρόντος. 

Ο ενδιάμεσος φορέας υποχρεούται να θέτει υπόψη των 
αρμοδίων οργάνων του Υπουργείου Ανάπτυξης και της 
Ευρωπαϊκής Ένωσης όλα τα στοιχεία της διαχείρισης. Οι 
προϋποθέσεις και οι όροι χορήγησης προκαταβολών και 
τμηματικών καταβολών καθώς και τα όργανα και η διαδι¬ 
κασία ελέγχου της διαχείρισης των καταβαλλομένων στον 
ενδιάμεσο φορέα ποσών γίνονται σύμφωνα με τις αποφά¬ 
σεις των άρθρων 7, παρ. 4γ), του Ν. 2244/1994, όπως 
τροποποιήθηκε από το άρθρο 17, παρ. 2 του Ν. 2308/95, 
και 4, παρ. 3 του Ν. 1960/1991. 

Άρθρο 10 

Διαδικασία εντάξεων έργων του ιδιωτικού τομέα 
σε πρόγραμμα ή τμήμα του 

1. Η ένταξη έργων του ιδιωτικού τομέα σε πρόγραμμα ή 
τμήμα του και η έγκριση της χρηματοδότησής τους γίνεται 
με απόφαση του Υπουργού Ανάπτυξης μετά από πρό¬ 
σκληση για την υποβολή προτάσεων και γνώμη της επι¬ 
τροπής αξιολόγησης της παρ. 4 του παρόντος άρθρου. Με 
απόφαση του Υπουργού Ανάπτυξης, εκδιδόμενη κατά 
τους όρους του άρθρου 29 του Ν. 1558/1985, είναι δυνα¬ 
τόν να εξουσιοδοτείται ο αρμόδιος Γενικός Γραμματέας 
Περιφέρειας να εκδίδει τη παραπάνω απόφαση για την 
ένταξη έργων του ιδιωτικού τομέα που αφορούν τη περι- 
φέρειά του σε πρόγραμμα ή τμήμα του και να εγκρίνει τη 
χρηματοδότησή τους. 

Στην περίπτωση αυτή με απόφαση του Γενικού Γραμμα¬ 
τέα Περιφέρειας συγκροτούνται οι επιτροπές της παρ. 4 
του παρόντος. 

2. Περίληψη της πρόσκλησης δημοσιεύεται από τον εν¬ 
διάμεσο φορέα σε δύο (2)ημερήσιες πολιτικές και δύο (2) 
οικονομικές εφημερίδες με πανελλήνια κυκλοφορία. Η 
πρόσκληση περιλαμβάνει ιδίως το αντικείμενο και τον 
προϋπολογισμό του προγράμματος ή του τμήματός του, 
την προθεσμία υποβολής προτάσεων, τους όρους συμμε¬ 
τοχής και τα δικαιολογητικά, τα κριτήρια αξιολόγησης για 
ένταξη των έργων στο πρόγραμμα ή τμήμα του και τον 
τρόπο εφαρμογής τους καθώς και τον τρόπο χρηματοδό¬ 
τησης. Τα κριτήρια αξιολόγησης και ο τρόπος εφαρμογής 
τους καθορίζονται από τον Υπουργό Ανάπτυξης στην πρό¬ 
σκληση, μετά από γνώμη του ενδιάμεσου φορέα και εισή¬ 
γηση της αρμόδιας υπηρεσίας. 

3. Οι προτάσεις αξιολογούνται από την επιτροπή της 
παρ. 4 το παρόντος άρθρου στην οποία διαβιβάζονται από 
τον ενδιάμεσο φορέα. Η επιτροπή γνωμοδοτεί στον 
Υπουργό Ανάπτυξης εντός ενός (1) μηνός από την περιέ- 
λευση σε αυτήν των προτάσεων. Ο Υπουργός αποφασίζει 
μέσα σε είκοσι (20) ημέρες αφότου περιέλθει η γνωμοδό¬ 
τηση σε αυτόν. Μετά την άπρακτη παρέλευση της προθε¬ 
σμίας αυτής, οι προτάσεις των ενδιαφερομένων για τις 
οποίες η επιτροπή έχει γνωμοδοτήσει θετικά θεωρούνται 
εγκριθεϊσες κατά τη σειρά κατατάξεώς τους από αυτήν. 

4. Με αποφάσεις του Υπουργού ανάπτυξης συγκροτού¬ 
νται ανά πρόγραμμα ή τμήμα του επιτροπές αξιολόγησης, 
από πέντε (5) μέλη εκ των οποίων δύο (2) προέρχονται 
από υπαλλήλους του Δημοσίου ή του ευρύτερου δημόσιου 
τομέα, δύο (2) από την Κεντρική ή τις περιφερειακές υπη¬ 
ρεσίες του Υπουργείου Ανάπτυξης, των τομέων της βιο¬ 
μηχανίας, ενέργειας, έρευνας και τεχνολογίας αντιστοί- 
χως, και ένα (1) προτείνεται από τον ενδιάμεσο φορέα και 
είναι ειδικός κατά περίπτωση επιστήμονας. Με την ίδια 
απόφαση ορίζεται ο πρόεδρος και η γραμματειακή υπο¬ 
στήριξη της επιτροπής. Για την υποστήριξη του έργου των 
ανωτέρω επιτροπών αξιολόγησης με αποφάσεις του 
Υπουργού Ανάπτυξης είναι δυνατόν να ορίζονται ειδικές 
επιτροπές αποτελούμενες από υπαλλήλους του δημο¬ 
σίου, το ευρύτερου δημόσιου τομέα και εκπροσώπους του 
ενδιάμεσου φορέα. Οι επιτροπές αυτές υποβάλλουν 
έκεθση στις ανωτέρω επιτροπές αξιολόγησης. Με τις 
ίδιες αποφάσεις ορίζεται ο πρόεδρος και η ανωτέρω επι¬ 
τροπές αξιολόγησης. Με τις ίδιες αποφάσεις ορίζεται ο 
πρόεδρος και η γραμματειακή υποστήριξή τους. 

5. Τα μέλη των ανωτέρω επιτροπών δεν πρέπει να είναι 
σύμβουλοι, εταίροι ή μέτοχοι ή μέλη των οργάνων διοίκη¬ 
σης των ενδιαφερομένων που έχουν υποβάλει προτάσεις, 
δεν πρέπει να έχουν σχέση συγγένειας ή άλλη ικανή να 
εγείρει υποψίες προσωποληψίας με συμβούλους, μετό¬ 
χους, εταίρους ή μέλη των οργάνων διοίκησης των ενδια¬ 
φερομένων και δεν πρέπει να έχουν συμμετάσχει στην εκ¬ 
πόνηση των τυχόν απαιτουμένων μελετών. Επίσης οι ανω¬ 
τέρω είναι υποχρεωμένοι να υποβάλλουν δήλωση για την 
περιουσιακή τους κατάστση σύμφωνα με τα άρθρα 6 και 
επ. του Ν. 1738/1987 (ΦΕΚ Α' 200). 

6. Μεταξύ του ενδιάμεσου φορέα και του ενδιαφερόμε- 
νου του οποίου η πρόταση εγκρίθηκε καταρτίζεται σύμ¬ 
βαση η οποία περιλαμβάνει ιδίως σαφή περιγραφή του 
προς εκτέλεση έργου σε φάσεις, το χρονοδιάγραμμα, τον 
συνολικό προϋπολογισμό, τον τρόπο και τις πηγές χρημα¬ 


τοδότησής του και τον τρόπο ελέγχου κ.λ.π. 

Αρθρο 11 

Καταβολή και έλεγχος δαπανών στους δικαιούχους 

1. Οι δαπάνες των έργων που καλύπτονται από το πρό¬ 
γραμμα ή το τμήμα του, ορίζονται στον προϋπολογισμό 
του έργου και στη σύμβαση του άρθρου 10 παρ. 6. Οι δα¬ 
πάνες αυτές καταβάλλονται στους δικαιούχους από τον 
ενδιάμεσο φορέα κατά το μέρος που καλύπτονται σύμ¬ 
φωνα με το πρόγραμμα ή το τμήμα του από τους κοινοτι¬ 
κούς ή και εθνικούς πόρους. Η καταβολή της δαπάνης γί¬ 
νεται αφού ο ενδιάμεσος φορές προβεί σε έλεγχο της κα¬ 
λής εκτέλεσης του έργου από το δικαιούχο και διαπιστώ¬ 
νει την εκτέλεσή του σύμφωνα με τους όρους της σύμβα¬ 
σης. 

2. Για το σύνολο των δαπανών του έργου, ο δικαιούχος 
τηρεί βιβλία και στοιχεία που προβλέπονται από τις διατά¬ 
ξεις του Κώδικα Βιβλίων και Στοιχείων όπως ισχύει. Όλα 
τα δικαιολογητικά και παραστατικά στοιχεία των δαπανών 
κάθε έργου τηρούνται από τους δικαιούχους σε ειδική με¬ 
ρίδα καθ όλη τη διάρκεια του έργου και στη συνέχεια για 
πέντε (5) χρόνια από την ημερομηνία λήξης της σύμβασης 
και τίθενται στη διάθεση του ενδιάμεσου φορέα ή του 
Υπουργείου Ανάπτυξης ή άλλων αρμοδίων οργάνων του 
Δημοσίου ή των αρμοδίων οργάνων της Ευρωπαϊκής Ένω¬ 
σης. 

Αρθρο 12 

Υποχρεώσεις του ενδιάμεσου φορέα 

1.0 ενδιάμεσος φορές υποβάλλει στην αρμόδια υπηρε¬ 
σία του Υπουργείου Ανάπτυξης ανά εξάμηνο από την υπο¬ 
γραφή της σύμβασης ανάθεσης, έκθεση διαχείρισης των 
διατεθέντων πόρων που συνοδεύεται για κάθε πληρωμή 
από τη βεβαίωση της καλής εκτέλεσης του χρηματοδο¬ 
τούμενου έργου σύμφωνα με τους όρους της σύμβα¬ 
σης. 

2. Αν από ελέγχους του ενδιάμεσου φορέα ή του 
Υπουργείου Ανάπτυξης ή άλλων αρμοδίων οργάνων του 
Δημοσίου ή των οργάνων των Ευρωπαϊκής Ένωσης διαπι¬ 
στώνεται ότι δαπάνες που πραγματοποίησε ο δικαιούχος 
δεν είναι νόμιμες ή δεν καλύπτονται από το πρόγραμμα ή 
το τμήμα του και έχουν καταβληθεί αχρεωστήτως ή παρα- 
νόμως εφαρμόζονται οι διατάξεις των άρθρων 102 έως και 
105 του Ν. 2362/1995 (ΦΕΚ Α' 247). 

3. Με απόφαση του Υπουργού Ανάπτυξης μετά από 
γνώμη των αρμοδίων οργάνων που προβλέπονται στις 
αποφάσεις των άρθρων 7, παρ. 4γ) του Ν. 2244/94, όπως 
τροποποιήθηκε από το άρθρο 17, παρ. 2 του Ν. 2308/95 
και 4, παρ. 3 του Ν. 1960/91, και προηγούμενη ακρόαση 
του ενδιάμεσου φορέα, διακόπτεται η χρηματοδότηση του 
ενδιάμεσου φορέα εφόσον αυτός υπαιτίωςδεν παρέχει τις 
υπηρεσίες του σύμφωνα με τις διατάξεις του παρόντος 
διατάγματος και τη σύμβαση. Με την ίδια απόφαση δια- 
τάσσεται η επιστροφή των καταβληθέντων ποσών εντό- 
κως. 

Αρθρο 13 

Καταβολή των δαπανών του ενδιάμεσου φορέα 

Οι δαπάνες του ενδιάμεσου φορέα για την εφαρμογή 
και διαχείριση των προγραμμάτων ή τμημάτων τους του 
Υπουργείου Ανάπτυξης, που αναφέρονται στους τομείς 
της βιομηχανίας, ενέργειας, έρευνας και τεχνολογίας κα- 

ταβάλλονται σε αυτόν όπως ορίζουν οι κοινές Υπουργικές 
αποφάσεις των άρθρων 7, παρ. 4, εδ. γ) του Ν. 2244/ 

1994 όπως τροποποιήθηκε από το άρθρο 17, παρ. 2 του 
Ν. 2308/95 και 4, παρ. 3, του Ν. 1960/91. 

Άρθρο 14 

Διαδικασίες υπόδειξης ενδιάμεσου φορέα για την ανά¬ 
θεση σ’ αυτόν της διαχείρισης συνολικών επιχορηγή¬ 
σεων 

1. Με απόφαση του Υπουργού Ανάπτυξης δύναται να 
επιλέγεται ο ενδιάμεσος φορέας που υποδεικνύεται προς 
τα αρμόδια όργανα της Ευρωπαϊκής Ένωσης, σύμφωνα με 
τον Κανονισμό (ΕΟΚ) αριθ. 2052/88 ( 1 . 1 85/15.7.88) 
όπως έχει τροποποιηθεί και ισχύει, προκειμένου να του 
ανατεθεί η διαχείριση των συνολικών επιχορηγήσεων που 
προβλέπονται σε προγράμματα του Υπουργείου Ανάπτυ¬ 
ξης ή τμήματά τους, και ο οποίος εξασφαλίζει την κατα¬ 
νομή των επιμέρους επιχορηγήσεων προς τους τελικούς 
δικαιούχους. 

2. Η απόφαση της παρ. 1 εκδίδεται μετά από πρό¬ 
σκληση εκδήλωσης ενδιαφέροντος και γνώμη της αρμό¬ 
διας επιτροπής του άρθρου 3 του παρόντος διατάγμα- 
τος. 

3. Η πρόσκληση της παρ. 2 περιλαμβάνει τουλάχιστον 
το αντικείμενο του προγράμματος ή τμήματός του και τον 
προϋπολογισμό της συνολικής επιχορήγησης, το έργο του 
ενδιάμεσου φορέα, τις προϋποθέσεις και τα δικαιολογη- 
τικά συμμετοχής, την αρμόδια υπηρεσία, τον τρόπο και 
την προθεσμία υποβολής των προτάσεων τα κριτήρια επι¬ 
λογής και τον τρόπο εφαρμογής τους. 

4. Περίληψη της πρόσκλησης δημοσιεύεται σε δυο (2) 
ημερήσιες πολιτικές και δύο (2) οικονομικές εφημερίδες 

με πανελλήνια κυκλοφορία. 

5. Η πρόσκληση καθορίζει τον χρόνο υποβολής των 

προτάσεων των ενδιαφερόμενων, ο οποίος δεν μπορεί να 
είναι μικρότερος των δεκαπέντε (15) ημερών. Η αρμόδια 
επιτροπή του άρθρου 3 γνωμοδοτεί εντός τριάντα (30) 
ημερών από την λήξη της προθεσμίας υποβολής των προ¬ 
τάσεων. . 

6. Δικαίωμα συμμετοχής στις διαδικασίες επιλογής 
έχουν νομικά πρόσωπα του ευρύτερου δημόσιου τομέα 
όπως αυτός ορίζεται στην παρ. 1 του άρθρου 14 του Ν. 
2190/94 ή νομικά πρόσωπα του ιδιωτικού τομέα μη εκπαι¬ 
δευτικού χαρακτήρα, τα οποία πρέπει να πληρούν τις πα¬ 
ρακάτω προϋποθέσεις: α) Να έχουν φερεγγυότητα και την 
απαραίτητη διοικητική ικανότητα για την διαχείριση της 
συνολικής επιχορήγησης, β) Όπου αυτό απαιτείται, να εκ¬ 
προσωπούνται στις περιφέρειες και να συνεργάζονται με 
τους άμεσα ενδιαφερόμενους κοινωνικοοικονομικούς κύ¬ 
κλους στην εφαρμογή των προγραμμάτων ή τμημάτων 
τους. 

7. Η επιλογή του ενδιάμεσου φορέα γίνεται βάσει κριτη¬ 
ρίων που ορίζονται στην πρόσκληση, όπως ενδεικτικά 
αναφέρονται η ποιότητα και αξιοπιστία της πρότασης, η 
εμπειρία στο αντικέιμενο του προγράμματος, τα τεχνικά 
πλεονεκτήματα. 

8. Η αρμόδια υπηρεσία κοινοποιεί εγγράφως την από¬ 
φαση επιλογής με απόδειξη παραλαβής στον επιλεγέντα 
και σε κάθε συμμετέχοντα που αποκλείσθηκε. 

9. Με βάση την απόφαση επιλογής γίνεται η υπόδειξη 
του επιλεγέντος ως ενδιάμεσου φορέα προς τα αρμόδια 
όργανα της Ευρωπαϊκής Ένωσης από τον Υπουργό Αναά- 
πτυξης, προκειμένου να ανατεθεί σ’ αυτόν από τα αρμόδια 


όργανα της Ευρωπαϊκής Ένωσης η διαχείριση της συνολι¬ 
κής επιχορήγησης και να υπογράφει η σχετική σύμβαση 
σύμφωνα με τα οριζόμενα στον Κανονισμό (ΕΟΚ) αριθ. 
2052/88 όπως αυτό τροποποιήθηκε και ισχύει. 

10. Τα ειδικά θέματα που αναφέρονται στη διαχείριση 
της συνολικής επιχορήγησης και τον τρόπο ελέγχου αυτής 
ρυθμίζονται με κοινές αποφάσεις των Υπουργών Ανάπτυ¬ 
ξης και Οικονομικών. 

Άρθρο 15 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Ανάπτυξης αναθέτουμε τη δημοσίευση 
και την εκτέλεση του παρόντος διατάγματος. 

Αθήνα, 29 Απριλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

Β. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 99 (4) 

Τροποποίηση του Κανονισμού Κλάδου Υγείας 
του Ταμείου Ασφαλίσεως Συμβολαιογράφων, 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν.3680/ 
1957 «περί τροποποιήσεως των περί Συμβολαιογράφων 
και Υποθηκοφυλάκων διατάξεων, περί εξαλείψεως υπο¬ 
θηκών κλπ» (Α 56). 

2. Τις διατάξεις των άρθρων 24 και 27 του Ν. 1558/85 
«Κυβέρνηση και Κυβερνητικά Όργανα» (Α, 137). 

3. Τις διατάξεις του Π.Δ/τος 372/1995 «Μεταφορά της 
Γενικής Γραμματείας Κοινωνικών Ασφαλίσεων στο 
Υπουργείο Εργασίας» (Α 201). 

4. Τις διατάξεις της αρ. 80010/12.2.96 κοινής απόφα¬ 
σης του Πρωθυπουργού και του Υπουργού Εργασίας και 
Κοινωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων» (Β 
91). 

5. Τηναρ. 528/14.2.1995 αίτηση του Συμβολαιογραφι¬ 
κού Συλλόγου Εφετείων Αθηνών-Πειραιώς Αιγαίου και 
Δωδεκανήσου. 

6. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την αρ. 81/20.9.95 συνεδρίασή 
του, της ΚΗ' περιόδου. 

7. Το γεγονός ότι με το παρόν Π.Δ/γμα θα επιβαρυνθεί 
το Ταμείο Ασφαλίσεως Συμβολαιογράφων με το ποσό των 
23.518.900 δραχμών ετησίως που θα καλυφθεί από τις 
εισφορές των ασφλισμένων. 

8. Τη γνώμη του Διοικητικού Συμβουλίου του Ταμείου 
Ασφαλίσεως Συμβολαιογράφων που διατυπώθηκε στην 
συνεδρία της 26.1.1995. 

9. Την αρ. 98/14.3.1996 γνωμοδότηση του Συμβουλίου 
της Επικράτειας, με πρόταση του Υφυπουργού Εργασίας 
και Κοινωνικών Ασφαλίσεων, αποφασίζουμε: 

Άρθρο μόνο 

Το άρθρο 10 του αρ 24.9/13.10.1958 Β.Δ/τος «περί 

συστάσεως Κλάδου Υγείας παρά τω Ταμείω Ασφαλΐσεως 
Συμβολαιογράφων» (Α 163), όπως τροποποιημένο ισχύει 
σήμερα, αντικαθίσταται ως έξης: 

Άρθρο 10 

Νοσοκομειακή περίθαλψη 

1. Η νοσοκομειακή περίθαλψη, παρέχεται στους ασφα¬ 
λισμένους του Ταμείου όταν η ασθένεια ή γενικά η κατά¬ 
σταση της υγείας του ασθενούς απαιτεί σύμφωνα με τη 
γνωμάτευση του θεράποντος γιατρού, συνεχή παρακο¬ 
λούθηση ή ιατρικές φροντίδες και επεμβάσεις, που δεν 
μπορούν να παρασχεθούν με τα συνηθισμένα διαγνωστικά 
και θεραπευτικά μέσα στο σπίτι του ασθενούς, ή στο ια¬ 
τρείο του θεράποντος γιατρού. 

2. Η νοσοκομειακή περίθαλψη περιλαμβάνει την ενδιαί¬ 
τηση του ασθενούς, τις ιατρικές φροντίδες, τα φάρμακα, 
τις παρακλινικές εξετάσεις, τις χειρουργικές επεμβάσεις 
κλπ. χωρίς καμμία συμμετοχή του ασφαλισμένου. 

Η νοσηλεία των ασφαλισμένων παρέχεται από νοσοκο¬ 
μεία, ή κλινικές στην Α' θέση. 

Σε περίπτωση που ο ασφαλισμένος νοσηλευτεί στο νο¬ 
σοκομείο ή στην κλινική σε ανώτερη θέση απ’ αυτή που δι¬ 
καιούται, επιβαρύνεται με τη διαφορά νοσηλείας, εξετά¬ 
σεων, ιατρικών πράξεων κλπ. που του παρασχέθηκαν. Την 
διαφορά καταβάλλει ο ίδιος στο θεραπευτήριο. 

3. Η δαπάνη που καταβάλλεται από το Ταμείο για νοση¬ 
λεία του ασθενούς σε νοσοκομείο ή σε ιδιωτική κλινική, 
καθορίζεται από το εκάστοτε ισχύον τιμολόγιο των Κρατι¬ 
κών Νοσοκομείων ή των ιδιωτικών κλινικών. 

Σε περίπτωση νοσηλείας του ασφαλισμένου σε ιδιωτική 
κλινική, το Ταμείο καταβάλλει για την εκτέλεση παρακλινι- 
κών εξετάσεων, αμοιβή χειρουργού, αναισθησιολόγου κλπ 
τις τιμές που προβλέπονται από το εκάστοτε ισχύον τιμο- 
λόγιον ιατρικών πράξεων. 

4. Σε περίπτωση που η κατάσταση της υγείας του ασθε¬ 
νούς είναι σοβαρή και απαιτείται η σύγκληση ιατρικού συμ¬ 
βουλίου, συγκαλείται τούτο με συμμετοχή μέχρι τριών (3) 
γιατρών. 

Η αμοιβή των γιατρών, καθορίζεται κάθε φορά με από¬ 
φαση του Δ.Σ. του Ταμείου μετά από εισήγηση του Αρχιά¬ 
τρου του Ταμείου. 

5. Οι ασθενείς, που νοσηλεύονται με βαριά νοσήματα 
σε νοσοκομεία, ή κλινικές και έχουν ανάγκη ιδιαίτερης 
φροντίδας, μπορούν να χρησιμοποιήσουν αποκλειστική 
νοσοκόμα για ένα 8ωρο το 24ωρο. Η ανάγκη χρησιμοποίη¬ 
σης αποκλειστικής νοσοκόμας, διαπιστώνεται από τον 
ελεγκτή γιατρό του Ταμείου. 

Η αμοιβή της αποκλειστικής νοσοκόμας, είναι αυτή που 
καθορίζεται κάθε φορά από το Υπουργείο Εργασίας και 
Κοινωνικών Ασφαλίσεων. 

6. Η εισαγωγή του ασφαλισμένου σε νοσοκομείο, γίνε¬ 
ται κατόπιν εισιτηρίου το οποίο εκδίδεται από την υγειονο¬ 
μική υπηρεσία του Ταμείου, ύστερα από αίτηση του ασφα¬ 
λισμένου και σχετική γνωμάτευση του θεράποντος για¬ 
τρού. 

Πάνω στο εισιτήριο αναγράφεται το ονοματεπώνυμο 
του ασφαλισμένου, η πάθηση του ασθενή και το θεραπευ¬ 
τήριο που θα εισαχθεί. 

Σε περίπτωση νοσηλείας ασφαλισμένου σε ιδιωτική κλι¬ 
νική καθορίζεται ο χρόνος νοσηλείας ο οποίος μπορεί να 
παραταθεί μετά από γνωμάτευση του ελεγκτή γιατρού του 
Ταμείου. 

7. Η έγκριση για εισαγωγή του ασθενή σε νοσοκομείο 
ζητείται εκ των προτέρων. Μπορεί η έγκριση να ζητηθεί 


μετά την εισαγωγή του ασθενή μέσα σε αποκλειστική προ- 
σθεσμία, που ορίζεται από το Δ.Σ. του Ταμείου, όταν το 
περιστατικό είναι επείγον και η κατάσταση της υγείας του 
ασθενή επιβάλλει την άμεση εισαγωγή του στο νοσοκο¬ 
μείο. 

Σε περίπτωση εκπρόθεσμης, αδικαιολόγητης αναγγε¬ 
λίας εισαγωγής σε θεραπευτήριο, το Ταμείο αναλαμβάνει 
τη δαπάνη νοσηλείας από την ημέρα αναγγελίας της εισα¬ 
γωγής του ασθενούς», 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 24 Απριλίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕ ΟΝ 

ΝΙΚ. ΦΑΡΜΑΚΗΣ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


„ (5) 

Πράξη 160 της 26 Απριλίου 1996 

Καθορισμός ύψους ετήσιας οικονομικής χορηγίας του Δη¬ 
μοσίου στις Ιερές Μονές του Αγίου Όρους, για το οικο¬ 
νομικό έτος 1996. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άθρου 2 του Ν, 1166/1981 «Περί 
συστάσεως ετήσιας οικονομικής χορηγίας του Δημοσίου 
προς τας Ιερός Μονάς του Αγίου Όρους» (ΦΕΚ 161 τ Α’/ 
24.6.1981). 

β. Τηναριθμ. Α.Π.Φ. 7632Μ/15/ΑΣ 380/18.3.1996 ει¬ 
σήγηση του Υπουργόυ Εξωτερικών. 

γ. Το αριθμ. 2025800/19.4.1996 έγγραφο του Γενικού 
Λογιστηρίου του Κράτους Δοιικητικός Τομέας θησαυρο¬ 
φυλακίου και Προϋπολογισμού - Διέυθυνση 20ή Προϋπο¬ 
λογισμού - Τμήμα Β , από το οποίο προκύπτει ότι, στον 
εκτελοϋμενο Προϋπολογισμό του Υπουργείου Οικονομι¬ 
κών και στον ΚΑΕ 2461 έχει εγγράφει πίστωση ύψους πε- 
ντακοσίων εκατομμυρίων (500.000.000) δρχ„ για την επι¬ 
χορήγηση των Ιερών Μονών του Αγίου Όρους, αποφασί¬ 
ζει: 

Καθορίζει το ύψος της ετήσιας οικονομικής χορηγίας 
του Δημοσίου στις Ιερές Μονές του Αγίου Όρους για το 
οικονομικό έτος 1996, στο ποσό των τριακοσίων εκατομ¬ 
μυρίων (300.000.000). 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΑΝΑΣΤΑΣΙΟΣ X. ΜΑΝΤΕΛΗΣ 

(β) 

Πράξη 164 της 26 Απριλίου 1996 

Αύξηση των θέσεων Ειδικών Συμβούλων - Ειδικών Συνερ¬ 
γατών και Μετακλητών Διοικητικών Υπαλλήλων στο 

Πολιτικό Γραφείο του Υπουργού Οικονομικών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 30 παρ. 5 του Ν. 1558/1985 
«Κυβέρνηση και Κυβερνητικά Όργανα» (ΦΕΚ. 137 τ. Α). 

β. Την αριθμ. 2026814/3492/0004/23.4.1996 εισή¬ 
γηση του Υπουργού Οικονομικών, στην οποία αναφέρεται 
ότι, από την αύξηση των θέσεων Ειδικών Συμβούλων - Ει¬ 
δικών Συνεργατών, κατά δύο (2) και Μετακλητών Διοικητι¬ 
κών Υπαλλήλων, κατά δύο (2), στο Πολιτικό του Γραφείο, 
θα προκληθεί δαπάνη η οποία θα ανέλθει στο ποσό των 
έντεκα εκατομμυρίων (11.000.000) δρχ. περίπου για το 
τρέχον οικονομικό έτος, και θα αντιμετωπισθεί από τις εγ¬ 
γεγραμμένες πιστώσεις του Προϋπολογισμού του Υπουρ¬ 
γείου Οικονομικών (Ειδικός Φορέας 23/110 ΚΑΕ 0211 - 
0237) και δέκα επτά εκατομμυρίων (17.000.000) δρχ. πε¬ 
ρίπου, για κάθε επόμενο οικονομικό έτος που θα καλυ¬ 
φθεί από τις πιστώσεις που θα εγγράφονται στον Προϋπο¬ 
λογισμό του Υπουργείου Οικονομικών, αποφασίζει: 

Αυξάνει τις θέσεις στο Πολιτικό Γ ραφείο του Υπουργού 
Οικονομικών, για κάλυψη εξαιρετικών υπηρεσιακών ανα¬ 
γκών, ως ακολούθως: 

θέσεις Ειδικών Συμβούλων - Ειδικών Συνεργατών, κατά 
δύο (2). 

θέσεις Μετακλητών Διοικητικών Υπαλλήλων, κατά δύο 

( 2 ). 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΑΝΑΣΤΑΣΙΟΣ X. ΜΑΝΤΕΛΗΣ 


(7) 

Πράξη 161 της 26 Απριλίου 1996 
Παραχώρηση, κατά κυριότητα και δωρεάν, διαθέσιμης 
εποικιστικής έκτασης συνολικού εμβαδού 131,338 
στρεμμάτων, του Κρατικού Κτήματος Κωστακΐων Αρ¬ 
τας στο ΤΕΙ Ηπείρου, για τη δημιουργία των αναγκαίων 
εγκαταστάσεων λειτουργίας των Τμημάτων Ανθοκο¬ 
μίας - Αρχιτεκτονικής Τοπίου και Ζωικής Παραγωγής 
του ΤΕΙ Ηπείρου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 123 παρ. 10 του Αγροτικού 
Κώδικα, όπως τροποποιήθηκε και αντικαταστάθηκε με το 
άρθρο 6 του Ν. 994/1979 «Περί ρυθμίσεως θεμάτων και 
διαθέσεως των αποστριγγισθεισών γαιών ελών Λυσιμαχίας 
και Τριχωνίδος και άλλων τινών διατάξεων» (ΦΕΚ. 279 τ. 
Α/21.12.1979). 

β. Την αριθμ. 124134/9.4.1996 εισήγηση του Υπουρ¬ 
γού Γεωργίας, για παραχώρηση κατά κυριότητα και δω¬ 
ρεάν, διαθέσιμης εποικιστικής, κατά την Αγροτική Νομο¬ 
θεσία, έκτασης συνολικού εμβαδού 131,338 στρεμμάτων 
(δηλαδή των αριθμ. 1402 και 1403ε τεμαχίων, εμβαδού 
88 στρεμμάτων και 43,338 στρεμμάτων, αντίστοιχα), του 
Κρατικού Κτήματος Κωστακΐων Αρτας στο ΤΕΙ Ηπείρου 
για τη δημιουργία των αναγκαίων εγκαταστάσεων λειτουρ¬ 
γίας των Τμημάτων Ανθοκομίας Αρχιτεκτονικής Τοπίου 
και Ζωικής Παραγωγής του ΤΕΙ Ηπείρου, 
γ. Τα στοιχεία του σχετικού φακέλλου, αποφασίζει: 
Παραχωρεί κατά κυριότητα και δωρεάν, διαθέσιμη εποι- 
κιστική, κατά την Αγροτική Νομοθεσία, έκταση συνολικού 
εμβαδού 131.338 στρεμμάτων του Κρατικού Κτήματος 
Κωστακΐων Άρτας, όπως αυτή εμφανίζεται στο από 
21.4.1992 Διάγραμμα Μεταβολών του Γραφείου Τοπο- 
γραφικής Άρτας, με αριθμούς τεμαχίων 1402 και 1403ε, 
εμβαδού 88 στρεμμάτων και 43,338 στρεμμάτων, αντί¬ 
στοιχα, για τη δημιουργία των αναγκαίων εγκαταστάσεων 
λειτουργίας των Τμημάτων Ανθοκομίας - Αρχιτεκτονικής 
Τοπίου και Ζωικής Παραγωγής του ΤΕΙ Ηπείρου. 

Η Πράξη αυτή τελεί υπό τον όρο της ανάκλησης, σε πε¬ 
ρίπτωση που δεν πραγματοποιηθεί ή αλλάξει ο σκοπός για 
τον οποίο παραχωρείται η έκταση. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΑΝΑΣΤΑΣΙΟΣ X. ΜΑΝΤΕΛΗΣ 



ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 . ΤΕΙ.ΕΧ 223211 ΥΡΕΤ ΟΡ . ΡΑΧ 52 34 312 

ΠΛΗΡΟΦΟΡΙΕΣ Ε-ΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ ! 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

π> · , 5230841 

ι ΐΑηροφοριες δημοσιευμάτων λοιπών ΦΕΚ 5225713 

_. > Α ,, „ 5249547 

Πώληση Φ.Ε.Κ. 5239762 

Φωτοάντίνραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
| αποστολή Φ.Ε.Κ. με πληρωμή μέσω Δ.ΟΎ. 5248320 

ΘΕΣΣΑΛΟΝίΚΗ (031) 423955 

25ής Μαρτίου 21 Τ.Κ, 541 00 423956 

ΠΕΙΡΑΙΑΣ 4136402 

πΑχη^™ 6-8 Τ Κ, 105 31 4171307 

ΠΑΤ ^ Α (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 ( 0651 ) 21901 

ΚΟΜΟΤΗΝΗ (0531 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελΐδεε 100 δον 

-ΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Απά 16 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' {Υπουργικές αποφάσεις κτλ.) 

Γ (Διορισμοί, απολύσεις κτλ, Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ Α Π Ι.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 . 

25.000 » 

10.000 » 

5.000 · 

10.000 » 

3.000 > 

150.000 . 

10.000 » 

1.500 δρχ. 

2.500 . 

500 » 

2.500 » 

1.250 . 

500 » 

250 » 

500 » 

150 » 

7.500 » 

500 . 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε 

—-—_ 

120.000 . ί 

6,000 » ί 

-—-— ί 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτι 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικό 

Οι συνδρομές του εξωτερικού είναι διπλάσιες των παραπάνω αναφερομένων και μπορεί να 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήι 
(Καποδιστριου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποοΐ 
Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το γ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κά( 
| ’ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 

κά είσπραξης (διπλότυπο) το 
ύ Τυπογραφείου. 

πέλνονται με επιταγή και σε 

>ο από το Ταμείο του ΤΑΠΕΤ 

) της συνδρομής. 

ιοσό υπέρ του ΤΑΠΕΤ. 

ιου ίδιου χρόνου. Δενεγγρά- 

ίε έτους. 

I Οι υπηρεσίες κοινού λειτουργούν καθημερινά από 08.00 έως 13 ΟΟ’ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






